text: Lanterne udløste redningsaktion
  06 juni 2014 kl. 04.51
  Forsvarets redningshelikopter gik i luften, da et rødt lys i toppen af masten på en sejlskib blev forvekslet med nødblus i Vadehavet.
  Det røde lys blev observeret mellem Kammerslusen og Sønderho på Fanø kl. 0.29. Der blev slået alarm til Søværnets Operative Kommando, som sendte brandvæsenet i Ribe til stedet og rekvirerede en redningshelikopter.
  - Men aktionen kunne heldigvis hurtigt afsluttes, oplyser vagtchefen til TV SYD.
  